CELEX: 52005PC0213
Language: lt
Date: 2005-05-23
Title: Pasiūlymas Tarybos sprendimas dėl pozicijos, kurią Bendrija turi priimti AKR–EB Ministrų Taryboje siekiant patvirtinti sprendimą dėl pereinamojo laikotarpio priemonių, taikomų nuo pataisyto AKR–EB partnerystės susitarimo pasirašymo iki jo įsigaliojimo

Svarbus teisinis pranešimas

|

52005PC0213

Pasiūlymas Tarybos sprendimas dėl pozicijos, kurią Bendrija turi priimti AKR–EB Ministrų Taryboje siekiant patvirtinti sprendimą dėl pereinamojo laikotarpio priemonių, taikomų nuo pataisyto AKR–EB partnerystės susitarimo pasirašymo iki jo įsigaliojimo  /* KOM/2005/0213 galutinis */  

	[pic] | EUROPOS BENDRIJŲ KOMISIJA |Briuselis, 23.5.2005KOM(2005) 213 galutinisPasiūlymasTARYBOS SPRENDIMASdėl pozicijos, kurią Bendrija turi priimti AKR–EB Ministrų Taryboje siekiant patvirtinti sprendimą dėl pereinamojo laikotarpio priemonių, taikomų nuo pataisyto AKR–EB partnerystės susitarimo pasirašymo iki jo įsigaliojimo(pateikta Komisijos)AIŠKINAMASIS MEMORANDUMASDerybos dėl AKR–EB partnerystės susitarimo taisymo buvo sėkmingai baigtos 2005 m. vasario 23 d. Ministrų konferencijoje. Pataisytas Susitarimas turi būti pateiktas Šalims pasirašyti ir ratifikuoti. Kaip rodo patirtis šis procesas gali tęstis nuo 18 iki 30 mėnesių. Kotonu susitarimo 95 straipsnio 3 dalyje nurodoma, kad Ministrų Taryba patvirtina pereinamojo laikotarpio priemones, kurių gali prireikti iki šių pataisytų nuostatų įsigaliojimo. Toks sprendimas šiuo metu atrodo yra reikalingas, todėl pasirašant pataisytą Susitarimą AKR–EB Ministrų Taryba privalo jį priimti.Komisija mano, kad nuo pataisyto Susitarimo pasirašymo iki jo įsigaliojimo laikinai galima būtų taikyti daugelį šio Susitarimo nuostatų. Pataisyto Susitarimo privalumai didinantys efektyvumą ir darantys teigiamą įtaką bendradarbiavimui, turi pasijusti kiek galima greičiau.Vis dėlto nuostatos, susijusios su naujų lėšų skyrimu ir panaudojimu, negali turėti teisinės galios iki kitos pataisyto Susitarimo Ia priede numatytos daugiametės finansavimo programos įsigaliojimo. Būtent todėl pereinamuoju laikotarpiu ir vėliausiai iki 2007 m. gruodžio 31 d. bendradarbiavimas bus finansuojamas iš 9-ojo EPF (Europos plėtros fondo) lėšų likučių ir iš ankstesnių EPF pervestų lėšų.Kita vertus lėšas, skirtas pagal kitą daugiametę finansavimo programą, planuoti galima pradėti prieš ją įgyvendinant. Kai tik bus apibrėžta bendra skiriama suma, į šį programavimą bus įtrauktos orientacinės asignavimų sumos. Dėl skiriamų išteklių nebus niekaip įsipareigota tol, kol neįsigalios daugiametė finansavimo programa. Todėl reikėtų nustatyti pritaikytas procedūras programavimo sprendimams priimti ir priemonėms, kuriomis būtų užtikrinamas daugiametės finansavimo programos įgyvendinimas, parengti. Šiuo tikslu ir sudarant Europos plėtros fondo biudžetą Komisija pasiūlytų numatyti laikiną būsimo finansinio vidaus susitarimo atitinkamų nuostatų taikymą.Pagal Europos Bendrijos steigimo sutarties 300 straipsnio 2 dalies antroje pastraipoje aprašytą tvarką Europos Sąjungos Taryba privalo apibrėžti Bendrijos poziciją priimant pereinamojo laikotarpio priemones, kurios būtų taikomos aptariamu laikotarpiu. Komisijos nuomone Taryba turėtų patvirtinti pridedamą sprendimo pasiūlymo projektą siekiant priimti sprendimą, nustatantį laikiną pataisyto AKR–EB partnerystės susitarimo taikymą nuo pataisyto Susitarimo pasirašymo iki ratifikavimo proceso pabaigos.PasiūlymasTARYBOS SPRENDIMASdėl pozicijos, kurią Bendrija turi priimti AKR–EB Ministrų Taryboje siekiant patvirtinti sprendimą dėl pereinamojo laikotarpio priemonių, taikomų nuo pataisyto AKR–EB partnerystės susitarimo pasirašymo iki jo įsigaliojimoEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 300 straipsnio 2 dalies antrą pastraipą, siejant su jos 310 straipsniu,atsižvelgdama į Komisijos pasiūlymą,kadangi:(1) 2000 m. birželio 23 d. Kotonu pasirašyto AKR–EB partnerystės susitarimo (toliau – Susitarimas) 15 straipsniu įsteigiama AKR–EB Ministrų Taryba, įgaliota pagal tą Susitarimą priimti sprendimus.(2) Remiantis Susitarimo 95 straipsnio 3 dalimi Ministrų Taryba patvirtina pereinamojo laikotarpio priemones, kurių gali prireikti iki pataisytų nuostatų įsigaliojimo.(3) Ministrų Taryboje reikėtų apibrėžti Bendrijos poziciją dėl Tarybos sprendimo, susijusio su pereinamojo laikotarpio priemonėmis, kurios pradedamos taikyti pasirašius pataisytą susitarimą, priėmimo.NUSPRENDĖ:Vienintelis straipsnisMinistrų Taryboje Bendrijos pozicija dėl pereinamojo laikotarpio priemonių priėmimo, siekiant jas taikyti nuo Susitarimo pasirašymo iki pataisyto AKR–EB partnerystės susitarimo įsigaliojimo, grindžiama prie šio pasiūlymo pridedamu sprendimo projektu.Priimta Briuselyje,Tarybos varduPirmininkasPRIEDASProjektasAKR–EB MINISTRŲ TARYBOS SPRENDIMASdėl pereinamojo laikotarpio priemonių, taikomų nuo pataisyto AKR–EB partnerystės susitarimo pasirašymo iki jo įsigaliojimoAKR–EB MINISTRŲ TARYBA,atsižvelgdama į 2000 m. birželio 23 d. Kotonu pasirašytą AKR–EB partnerystės susitarimą (toliau – Susitarimas), ypač į jo 95 straipsnio 3 dalį,kadangi:(1) Susitarimas buvo sudarytas dvidešimties metų laikotarpiui, prasidedančiam 2000 m. kovo 1 d. Vis dėlto buvo numatyta galimybė iš dalies keisti nuostatas kiekvieno kas penkerius metus atliekamo taisymo metu.(2) Taikant šią galimybę 2005 m. vasario 23 d. Briuselyje baigėsi derybos dėl AKR–EB partnerystės susitarimo taisymo (toliau – pataisytas Susitarimas). Pataisytas Susitarimas buvo pasirašytas XXXX d. XXX ir įsigalios pasibaigus jo 93 straipsnyje numatytoms ratifikavimo procedūroms.(3) Remiantis Susitarimo 95 straipsnio 3 dalimi Ministrų Taryba patvirtina pereinamojo laikotarpio priemones, kurios bus taikomos nuo pataisyto Susitarimo pasirašymo iki jo įsigaliojimo.(4) Šalys mano, kad būtų tinkama numatyti iš anksto taikyti pataisytą Susitarimą po jo pasirašymo, išskyrus su daugiametės bendradarbiavimo finansavimo programos patvirtinimu ir jos įgyvendinimu susijusias nuostatas.(5) Nuostatos, susijusios su lėšų pagal pataisyto Susitarimo Ia priede numatytą daugiametę bendradarbiavimo finansavimo programą skyrimu, negali turėti teisinės galios iki jų įsigaliojimo. Todėl bendradarbiavimas bus finansuojamas pereinamuoju laikotarpiu vėliausiai iki 2007 m. gruodžio 31 d. iš 9-ojo EPF (Europos plėtros fondo) lėšų likučių ir iš ankstesnių EPF pervestų lėšų.(6) Planuoti lėšas pagal daugiametę bendradarbiavimo finansavimo programą galima pradėti prieš ją įgyvendinant. Kai tik bus apibrėžta bendra skiriama suma, į šį programavimą bus įtrauktos orientacinės asignavimų sumos. Vis dėlto kol įsigalios daugiametė finansavimo programa dėl jokių lėšų įsipareigoti negalima.NUSPRENDĖ:1 straipsnis Pataisyto susitarimo laikinas taikymas1. Nuo pataisyto Susitarimo pasirašymo dienos iš anksto pradedamos taikyti visos pataisytos Susitarimo nuostatos, išskyrus visus daugiametės finansavimo programos ir su ja susijusių Kotonu susitarimo dalių būtinus pakeitimus, dėl kurių nukrypdama nuo pataisyto Susitarimo 95 straipsnio AKR–EB Ministrų Taryba priims sprendimą pagal Ia priedo 3 punktą iki šio pataisyto Susitarimo įsigaliojimo.2. Vis dėlto toliau pateikiamos nuostatos taikomos iš anksto priklausomai nuo turimų lėšų, minimų pagal šiuos straipsnius:a) 11a straipsnį: Kova su terorizmub) 11b straipsnį:: Bendradarbiavimas kovojant su masinio naikinimo ginklų platinimu3. Pataisytos Susitarimo nuostatos pateikiamos šio sprendimo priede[1].2 straipsnis Sprendimo įgyvendinimasAKR valstybės, valstybės narės ir Bendrija kviečiamos kiekviena atitinkamai imtis priemonių, laikomų priimtinomis šiam sprendimui įgyvendinti.3 straipsnis Šio sprendimo įsigaliojimas ir galiojimasŠis sprendimas įsigalioja pasirašius pataisytą Susitarimą. Jis taikomas iki pataisyto Susitarimo įsigaliojimo.Priimta,AKV–EB Ministrų Tarybos varduPirmininkas [1] Susitarimo pakeitimai pateikiami 2005 3 5 KOM (2005) 185 dokumente.